Babelscape/SREDFM huggingface dataset:
Αθανάσιος Κίρχερ

O Αθανάσιος Κίρχερ (εξελληνισμός του "Athanasius Kircher", πολλές φορές γράφεται λανθασμένα "Kirchner", 2 Μαΐου 1602 - 27 Νοεμβρίου 1680) ήταν Γερμανός Ιησουίτης ιερέας και πολυμαθής. Δίδαξε στο Ρωμαϊκό Κολέγιο μαθηματικά, φυσική και ανατολικές γλώσσες. Κατά τη διάρκεια της ζωής του γνώρισε παγκόσμια φήμη και αναγνώριση ως αυθεντία σε μια πλειάδα επιστημών. Υπήρξε σε πολλά επιστημονικά πεδία πρωτοπόρος και συνέγραψε περίπου 40 βιβλία, κυρίως στα πεδία της γεωλογίας, της ιατρικής, της γλωσσολογίας και του οριενταλισμού.
Τόμας Μπαλ Μπάρατ

Ο Τόμας Μπαλ Μπάρατ ("Thomas Ball Barratt", 22 Ιουλίου 1862 - 29 Ιανουαρίου 1940) ήταν νορβηγικής καταγωγής Πεντηκοστιανός ευαγγελιστής.

Γεννημένος στην Κορνουάλη της Αγγλίας, ο Μπάρατ αρχικά ήταν ποιμένας σε μία Μεθοδιστική Εκκλησία. Αργότερα το 1906 έχοντας πάει στο Λος Άντζελες, ήρθε σε επαφή με τους πρώιμους Πεντηκοστιανούς της οδού Αζούσα, πίστεψε και εντάχθηκε στην Εκκλησία της Πεντηκοστής. Από το 1907 που γύριζε στη Στοκχόλμη, ευαγγέλισε σε μεγάλο βαθμό την Σκανδιναβία και ιδιαίτερα τη Φινλανδία.

Μπαρατ
Θεοφάνης Ομολογητής

Ο Θεοφάνης Ομολογητής (760 - 12 Μαρτίου 818) ήταν Βυζαντινός μοναχός (ηγούμενος) και χρονογράφος, υπέρμαχος της εικονολατρίας.
Τζανφράνκο Τζόλα

Ο Τζανφράνκο Τζόλα ("Gianfranco Zola", 5 Ιουλίου 1966) είναι παλαίμαχος Ιταλός ποδοσφαιριστής και θεωρείται από τους καλύτερους επιθετικούς που ανέδειξε η Ιταλία.
Κομαιθώ

Με το όνομα Κομαιθώ ήταν γνωστές δύο γυναίκες της Ελληνικής μυθολογίας.

# Ιέρεια στον ναό της Αρτέμιδος Τρικλαρίας στην αρχαία Πάτρα, η οποία σύμφωνα με την μυθολογία σύναψε ερωτική σχέση με τον Μελάνιππο μέσα στον ναό βαίνοντας σε ιεροσυλία. Η θεά τότε εξοργίστηκε από την πράξη αυτή και έριξε μεγάλη επιδημία στην πόλη, και έκανε τα φυτά να μην βγάζουν καρπούς. Τότε ζητήθηκε χρησμός από το μαντείο των Δελφών και η Πυθία απάντησε ότι έπρεπε να θυσιαστούν ο Μελάνιππος και η Κομαιθώ για να εξαγνιστεί η Άρτεμις, όπως και έγινε. Από τότε κάθε χρόνο θυσιάζονταν ένας νέος και μια νέα. Η θυσία αυτή σταμάτησε από τον Ευρύπυλο.
# Κόρη του βασιλιά των Ταφίων Πτερέλαου και αδελφή των Ευήρη, Χρομίου, Τύραννου, Αντίοχου, Χερσιδάμα και Μήστωρ. Κατά την πολιορκία της πόλης από τον Αμφιτρύωνα τον ερωτεύτηκε και πρόδωσε τον πατέρα της, όμως ο Αμφιτρύων όταν κατέλαβε την πόλη την σκότωσε.
Ντέιβιντ Μόιζ

Ο Ντέιβιντ Μόιζ είναι σκωτσέζος προπονητής και πρώην ποδοσφαιριστής. Γεννήθηκε στις 25 Απριλίου 1963 στο Μπίρσντεν, προάστιο της Γλασκώβης και έκανε αξιόλογη καριέρα ως αμυντικός, παίζοντας μεταξύ άλλων στη Μπρίστολ Σίτι, την Ντανφέρμλιν και την Πρέστον, προτού ασχοληθεί επίσης επιτυχημένα με την προπονητική.
Έντβιν Μουράτι

O Έντβιν Μουράτι (αλβανικά: "Edvin Murati", Τίρανα, Αλβανία, 12 Νοεμβρίου 1975) είναι Αλβανός πρώην διεθνής ποδοσφαιριστής που αγωνιζόταν στον χώρο της μεσαίας γραμμής. Κατά τη διάρκεια της επαγγελματικής του πορείας αγωνίστηκε σχεδόν αποκλειστικά στα πρωταθλήματα της Γαλλίας και της Ελλάδας, ενώ μετά το τέλος της αθλητικής καριέρας του δραστηριοποιείται ως επιχειρηματίας, οικονομικός σύμβουλος και αντιπρόσωπος ποδοσφαιριστών.
Ράινχαρντ Μπόνκε

Ο Ράινχαρντ Μπόνκε ("Reinhard Bonnke", Κένινγκσμπεργκ, γενν. 19 Απριλίου 1940) είναι Γερμανός Χαρισματικός/Πεντηκοστιανός Χριστιανός ευαγγελιστής.

Αναγεννήθηκε στην ηλικία των 9. Σπούδασε στο Βιβλικό Κολλέγιο της Ουαλίας στο Σουόνσι και ήταν ποιμένας στη Γερμανία για 7 χρόνια. Ξεκίνησε τη διακονία του στην Αφρική, κηρύττοντας στο Λεσότο το 1967. Στη συνέχεια πραγματοποίησε μεγάλες ευαγγελιστικές συνάξεις σε όλη την ήπειρο. Ο Μπόνκε υποστηρίζει πως οι σταυροφορίες του έχουν οδηγήσει 10 εκατομμύρια ανθρώπους στο Χριστιανισμό μεταξύ του 1995 και του 2000, και άλλα 38 εκατομμύρια από το 2001 μέχρι το 2005. Επίσης ήταν ομιλητής στο Συνέδριο Νεολαίας Planetshakers το 2008 στην Αυστραλία. 

Ένα από τα πιο αξιοσημείωτα θαύματα που λέγεται ότι έχουν γίνει κατά τη διάρκεια των σταυροφοριών του Ράινχαρντ Μπόνκε, συνέβη τον Δεκέμβριο του 2001 στην Ιεραποστολική Εκκλησία της Χάρης του Θεού στην Ονίτσα της Νιγηρίας. Ο ποιμένας Ντάνιελ Εκετσούκγου ισχυρίστηκε πως όντας πιστοποιημένα νεκρός για 42 τουλάχιστον ώρες, επέστρεψε στη ζωή. Ο Μπόνκε έχει γράψει πολλά βιβλία, έχοντας πουλήσει 178 εκατομμύρια αντίτυπα σε 158 διαφορετικές γλώσσες.
Μητροπολίτης Λευκάδος και Ιθάκης Νικηφόρος

Ο Μητροπολίτης Λευκάδος και Ιθάκης Νικηφόρος (κατά κόσμον "Νικόλαος Δεδούσης", 1918 - 28 Ιανουαρίου 2008) ήταν επίσκοπος Λευκάδος και Ιθάκης από το 1968 μέχρι το θάνατό του, το 2008.

Γεννήθηκε στην Καλαμάτα το 1918. Αποφοίτησε από τη Θεολογική Σχολή του Πανεπιστημίου Αθηνών το 1941 και χειροτονήθηκε διάκονος το 1947 και πρεσβύτερος το 1948. Υπηρέτησε ως στρατιωτικός ιερέας και ιεροκύρηκας. Εξελέγη Μητροπολίτης Λευκάδος και Ιθάκης το 1968. Συνέγραψε βιβλία, ενώ άρθρα του δημοσιεύτηκαν σε πολλές εφημερίδες και περιοδικά.

Απεβίωσε σε ηλικία 90 ετών στις 28 Ιανουαρίου του 2008, την ίδια ημέρα που απεβίωσε και ο Αρχιεπίσκοπος Χριστόδουλος.
Ρόμπερτ Μπάκερ

Ο δόκτωρ Ρόμπερτ Τόμας Μπάκερ (αγγλ.: "Robert Thomas Bakker", γενν.: 24 Μαρτίου 1945) είναι Αμερικανός παλαιοντολόγος. Βοήθησε στην διαμόρφωση των σύγχρονων θεωριών για τους δεινόσαυρους, ιδιαίτερα υποστηρίζοντας ότι μερικοί δεινόσαυροι δεν ήταν ψυχρόαιμοι αλλά είχαν θερμό αίμα. Ο Μπάκερ μελέτησε ιδιαίτερα το οικολογικό πλαίσιο και τη συμπεριφορά των δεινοσαύρων. Το βιβλίο του Οι Αιρέσεις των Δεινοσαύρων, τον έκανε ευρύτερα γνωστό. Ο Δρ. Ρόμπερτ Μπάκερ επίσης είναι λειτουργός στην Εκκλησία της Πεντηκοστής.
Τζόελ Όστιν

Ο Τζόελ Σκοτ Χέυλεϋ Όστιν ή απλά Τζόελ Όστιν ("Joel Scott Hayley Osteen", 5 Μαρτίου 1963) είναι Αμερικανός Πεντηκοστιανός επίσκοπος, συγγραφέας και υποστηρικτής του Ευαγγελίου της Ευημερίας.

Είναι ο ποιμένας της Εκκλησίας Lakewood στο Χιούστον του Τέξας. Είναι παντρεμένος με Βικτώρια Όστιν η οποία συμμετέχει στο έργο της εκκλησίας. Ο Τζόελ Όστιν χαρακτηρίστηκε από την Μπάρμπαρα Γουόλτερς ως ένας από τους "10 πιό συναρπαστικούς ανθρώπους του 2006", ενώ το The Church Report τον χαρακτήρισε ως τον "Χριστιανό με την μεγαλύτερη επίδραση στην Αμερική" για το 2006. Το δεύτερο βιβλίο του, "Become a Better You", κυκλοφόρησε τον Οκτώβριο του 2007 με πρώτη εκτύπωση 3 εκατομμύρια αντίτυπα.
Θυρεοειδής αδένας

thumb|right|250px|Θυρεοειδής αδένας
Ο θυρεοειδής αδένας είναι ο μεγαλύτερος ενδοκρινής αδένας του ανθρώπινου σώματος. Εντοπίζεται στην πρόσθια περιοχή του τραχήλου, μπροστά και εκατέρωθεν της τραχείας, έχει μάζα περίπου 20 γραμμάρια και αποτελείται από 2 "λοβούς" (δεξιό και αριστερό), οι οποίοι συνδέονται μεταξύ τους με τον "ισθμό", ενώ ενίοτε υπάρχει και ένας ακόμα λοβός που ξεκινάει από τον ισθμό προς τα άνω και λέγεται πυραμοειδής.
Ρόουντ Άιλαντ

Το Ρόουντ Άιλαντ (αγγλικά: State of Rhode Island), είναι βορειοανατολική πολιτεία των ΗΠΑ, που βρίσκεται στην περιοχή της Νέας Αγγλίας. Έχει έκταση 4.001 τ.χλμ. και πληθυσμό 1.098.163 κατοίκους (απογραφή 2020). Είναι η μικρότερη σε έκταση από τις 50 πολιτείες. 

Η επίσημη ονομασία της πολιτείας από το 1790 έως τον Νοέμβριο του 2020 ήταν: «Πολιτεία του Ρόουντ Άιλαντ και των Αποικιών Πρόβιντενς» (αγγλ. "State of Rhode Island and Providence Plantations"), όπου και καταργήθηκε ύστερα από τροποπόιηση του πολιτειακού Συντάγματος. 

Το Ρόουντ Άιλαντ, αποτελείται από δυο τμήματα, ένα στην ηπειρωτική χώρα και ένα νησί. Το ηπειρωτικό τμήμα, το οποίο είναι και το μεγαλύτερο σε έκταση, περιλαμβάνει το Πρόβιντενς, την πρωτεύουσα και μεγαλύτερη πόλη της πολιτείας. Το νησί είναι το "Ρόντ Άιλαντ", όνομα που στην καθομιλουμένη κατέληξε να αναφέρεται σε ολόκληρη την πολιτεία. Για να μη δημιουργείται σύγχυση το νησί σήμερα αναφέρεται ως "Ακούιντνεκ" ("Aquidneck Island"), που είναι το όνομα που έδωσαν οι ιθαγενείς κάτοικοι της περιοχής.

Παρατσούκλια της πολιτείας είναι τα "Λιτλ Ρόντι" και "Η πολιτεία του ωκεανού" (ή "η θαλασσινή πολιτεία", "The Ocean State" στα αγγλικά), καθώς η θάλασσα είναι το κυρίαρχο στοιχείο της πολιτείας.

__ΕΥΡΕΤΗΡΙΟ__
Ραϋμόνδος Βερεγγάριος Δ΄ της Βαρκελώνης

Ο Ραϋμόνδος Βερεγγάριος Δ΄ της Βαρκελώνης ή Ραϋμόνδος Βερεγγάριος ο Άγιος ( : "Ramon Berenguer IV de Barcelona", περί το 1114 - 6 Αυγούστου 1162) Κόμης της Βαρκελώνης (1131 - 1162) ήταν μεγαλύτερος γιος και διάδοχος του Ραϋμόνδου Βερεγγάριου του Μέγα και της Ντους Α΄ της Προβηγκίας. Ο Ραϋμόνδος Βερεγγάριος Δ΄ κληρονόμησε την Κομητεία της Βαρκελώνης από τον πατέρα του (19 Αυγούστου 1131), ένωσε την Κομητεία της Βαρκελώνης με το Βασίλειο της Αραγωνίας και δημιούργησε το Στέμμα της Αραγωνίας.
Δεξίλεως

Ο Δεξίλεως ήταν αρχαίος ευγενής Αθηναίος, γιος του Λυσανίου εκ του Θορικού, είχε γεννηθεί όταν στην Αθήνα ήταν άρχοντας ο Τείσανδρος. Ανήκε στη τάξη των ιππέων, που έπεσε, σε ηλικία μόλις 20 ετών, μαζί με άλλους 4 ιππείς και του φύλαρχου Αντιφάνους το 394 π.Χ. στη Κόρινθο, όταν ήταν άρχοντας Αθηνών ο Ευβουλίδης. Στη μάχη εκείνη είχαν ηττηθεί οι Αθηναίοι από τους Σπαρτιάτες.

Η τέφρα του Δεξίλεω καθώς και των τεσσάρων άλλων ιππέων μεταφέρθηκε στην Αθήνα και εναποτέθηκε στο Δημόσιο Σήμα. Το ανάγλυφο που αποκαλύφθηκε στον Κεραμεικό κατασκευάστηκε αργότερα από τους συγγενείς του Δεξίλεω (ανάγεται στο 390 π.Χ.), όταν κατασκευάστηκε ο οικογενειακός τους περίβολος, όπου και ευρέθη το ανάγλυφο. Εξάλλου γνωστό είναι το ομώνυμο ποίημα που συνέγραψε ο Κωστής Παλαμάς με τους ακόλουθους στίχους:
Farman MF.11

Το Maurice Farman MF.11 Shorthorn είναι Γαλλικό αναγνωριστικό και ελαφρύ βομβαρδιστικό διπλάνο που αναπτύχθηκε κατά τη διάρκεια του Α’ Παγκοσμιού Πολέμου.
Σταύρος Λαμπριάκος

Ο Σταύρος Λαμπριάκος (γεννήθηκε στις 30 Νοεμβρίου 1975) είναι Έλληνας παλαίμαχος ποδοσφαιριστής που αγωνιζόταν ως επιθετικός και ενίοτε ως κεντρικός αμυντικός.
Ο γέρος και η θάλασσα

Ο γέρος και η θάλασσα () είναι νουβέλα που γράφτηκε από τον Έρνεστ Χέμινγουεϊ το 1951 στις Μπαχάμες και δημοσιεύθηκε το 1952. Το 1953 ο Χέμινγουεϊ έλαβε για αυτό το Βραβείο Πούλιτζερ (Μυθοπλασίας) και η έκδοσή του συνετέλεσε στην απονομή του Βραβείου Νόμπελ Λογοτεχνίας το 1954. Το διήγημα αναφέρεται σε έναν γέρο ψαρά που μόνος και αβοήθητος παλεύει απελπισμένα στον ωκεανό, στα ανοιχτά της Κούβας, με έναν τεράστιο ξιφία.
Δημήτριος Καλλέργης

Ο Δημήτριος Καλλέργης (1803 - 8 Απριλίου 1867) ήταν αγωνιστής της Ελληνικής Επανάστασης του 1821, υποστράτηγος, πολιτικός και ένας από τους βασικούς πρωταγωνιστές της επανάστασης της 3ης Σεπτεμβρίου.
Σημαία της Κάτω Σαξονίας

thumb|Σημαία της Κάτω Σαξονίας.
Η σημαία του κρατιδίου της Κάτω Σαξονίας είναι σχεδόν ίδια με την ομοσπονδιακή σημαία, με τη διαφορά ότι συμπεριλαμβάνει στο κέντρο το οικόσημο του κρατιδίου. Οι διαστάσεις της κρατικής και πολιτικής σημαίας είναι 2:3. Καθιερώθηκε στις 13 Απριλίου του 1951.
Αλύβη

Η Αλύβη ήταν αρχαία μικρασιατική πόλη ή χώρα.

Αναφέρεται από τον Όμηρο στο δεύτερο βιβλίο της Ιλιάδος, ήταν σύμμαχος της Τροίας στον Τρωικό πόλεμο υπό την αρχηγία των Οδίου και του Επίστροφου. Βρισκόταν πέρα από την γη που γεννά ασήμι, στην περιοχή των Αλιζωνών, πιθανώς στην Εύξεινο πόντο αφού η λέξη Αλύβη ετυμολογικά σχετίζεται με την λέξη Άλυς (Άλυς ποταμός).
Κεντρικόν Πυρ

Το Κεντρικόν Πυρ ή Εστία του Σύμπαντος είναι ένα πύρινο ουράνιο σώμα του οποίου την ύπαρξη υπέθεταν οι πυθαγόρειοι φιλόσοφοι και ιδίως ο Φιλόλαος και το οποίο, σύμφωνα με αυτούς, βρισκόταν στο κέντρο του Σύμπαντος, ενώ όλα τα άλλα ουράνια σώματα περιφέρονταν γύρω τους. Το αποκαλούσαν μερικές φορές και Διός Οίκον, αλλά συχνότερα «μητέρα των θεών» ή και απλώς «Εστία».
Αλφόνσος Β΄ της Αραγωνίας

O Αλφόνσος Β΄ της Αραγωνίας ή Αλφόνσος Α΄ ο Τροβαδούρος (Ισπανικά : "Alfonso II de Aragón", Ουέσκα, 1157 - 1196) ήταν ο πρώτος Βασιλιάς της Αραγωνίας από τον Οίκο της Βαρκελώνης, Κόμης της Βαρκελώνης (1164 - 1196) και Κόμης της Προβηγκίας (1166 - 1173). Ο Αλφόνσος Β΄ ήταν γιος του Ραϊμόνδου Βερεγγάριου Δ΄ της Βαρκελώνης και της Πετρονίλας της Αραγωνίας. Στην Προβηγκία παρέδωσε την εξουσία στον μικρότερο αδερφό του Ραϋμόνδο Βερεγγάριο Γ΄ (1173). Η βασιλεία του έχει χαρακτηριστεί από διάφορους ρομαντικούς και εθνικιστές ιστορικούς σαν "«Η ενότητα των Πυρηναίων»" λόγω της έντονης προσπάθειες που έκανε να ενώσει όλες τις περιοχές γύρω από τα Πυρηναία υπό την εξουσία του Οίκου της Βαρκελώνης.[6]
Σαρλ-Εζέν Ντελωναί

Ο Σαρλ-Εζέν Ντελωναί ("Charles-Eugène Delaunay", 9 Απριλίου 1816 – 5 Αυγούστου 1872) ήταν Γάλλος αστρονόμος και μαθηματικός. Οι μελέτες του πάνω στη σεληνιακή κίνηση υπήρξαν σημαντικές για την προώθηση τόσο της θεωρίας των πλανητικών κινήσεων, όσο και των μαθηματικών.
Γοργίδας

Ο Γοργίδας ήταν αρχαίος Έλληνας Θηβαίος στρατιωτικός, από τους σπουδαιότερους στην εποχή της ακμής των Θηβών. Ήταν άξιος του Επαμεινώνδα και συνεργάτης του ο οποίος και συνετέλεσε στη μετάδοση μιας ανώτερης μόρφωσης στους ευγενείς νέους της πόλης επί στρατηγημάτων (στρατιωτικής τακτικής) και ιδιαίτερα στην ίδρυση του Ιερού Λόχου.

Το 378 π.Χ. ο Γοργίδας μόλις ανέλαβε ίππαρχος (αρχηγός ιππικού) συμμετείχε στη κατά των Θεσπιέων εκστρατεία.
Ωδείο Athenaeum

Το Ωδείο Athenaeum (Odeon Athenaeum), (προφέρεται "Αθήναιουμ"), είναι ένας σύγχρονος μουσικός πολυχώρος, και διεθνές καλλιτεχνικό κέντρο της Αθήνας, που τελεί υπό την αιγίδα του Υπουργείου Πολιτισμού.

Στεγάζεται σ΄ ένα σχετικά μεγάλο διώροφο διατηρητέο νεοκλασικό κτίριο, εντός του ιστορικού κέντρου της Αθήνας, και επί της οδού Αδριανού 3 στο Θησείο. Στους χώρους, του που έχουν διαμορφωθεί κατάλληλα περιλαμβάνονται δύο αίθουσες συναυλιών, αίθουσα μουσικής βιβλιοθήκης, και μεγάλος αριθμός επιμέρους αιθουσών διδασκαλίας μουσικής θεωρίας και πιάνου, εγχόρδων, πνευστών, νηκτών οργάνων, κρουστών, μονωδίας, εργαστήρι όπερας, βυζαντινής μουσικής, μουσικής προπαίδειας, τζαζ, παραδοσιακής μουσικής και σύγχρονου τραγουδιού κ.ά., καθώς και εξειδικευμένα μουσικά σεμινάρια ελληνικά και διεθνή.

Επίσης στους χώρους του πραγματοποιούνται πολλές συναυλίες νέων καλλιτεχνών, κυριακάτικα μουσικά πρωινά, "γκράντ πρι" όπερας, ορατόριο Λιντ (Lead) και πιάνο, αφιερωμένο στην αξέχαστη Μαρία Κάλλας προς τιμή της οποίας και φέρεται το διεθνές αυτό μουσικό κέντρο καθώς και μεγάλη ετήσια συναυλία, επίσης προς τιμή της μεγάλης αοιδού, της οποίας και η προτομή δεσπόζει του χώρου.
Γορδιανός

Με το όνομα Γορδιανός αναφέρονται στη Ρωμαϊκή Αυτοκρατορία τρεις Αυτοκράτορες οι:

* Γορδιανός Α' ή Μάρκος Αντώνιος Α' ο επονομαζόμενος "ο Αφρικανός" ή και "ο Παλαιός"
* Γορδιανός Β' ή Μάρκος Αντώνιος Β' ο επιλεγόμενος και "νεότερος"
* Γορδιανός Γ' ή Μάρκος Αντώνιος Γ' ο επικαλούμενος και "Ευσεβής".
Million Dollar Baby

Το Million Dollar Baby είναι μια βραβευμένη με Όσκαρ ταινία του 2004, σε σκηνοθεσία Κλιντ Ίστγουντ.

Στην ταινία πρωταγωνιστούν οι Κλιντ Ίστγουντ, Χίλαρι Σουάνκ και Μόργκαν Φρίμαν. Η ταινία μιλάει για έναν υποεκτιμημένο προπονητή μποξ, το κρυφό του παρελθόν και την αναζήτησή του για εξιλέωση μέσω της βοήθειας που παρέχει σε μια ερασιτέχνισσα γυναίκα μποξέρ η οποία προσπαθεί να πραγματοποιήσει τα όνειρά της και να γίνει επαγγελματίας. Η ταινία κέρδισε 4 βραβεία Όσκαρ, συμπεριλαμβανομένου και του Όσκαρ Καλύτερης Ταινίας.

Το σενάριο έγραψε ο βραβευμένος με Όσκαρ Πολ Χάγκις, ενώ η ιστορία βασίζεται σε μικρές ιστορίες του F.X. Toole (φιλολογικό ψευδώνυμο του "cutman", Jerry Boyd). Ο αρχικός τίτλος της ταινίας ήταν αυτός των ιστοριών (Rope Burns), αλλά στη συνέχεια το όνομα της ταινίας άλλαξε σε Million Dollar Baby.

Η ταινία απέσπασε διθυραμβικές κριτικές από το σύνολο των κριτικών κινηματογράφου της Αμερικής, πράγμα που φαίνεται και από τα βραβεία σκηνοθεσία που κέρδισε από τις ενώσεις κριτικών Νέας Υόρκης και Σικάγου.
Zak McKracken and the Alien Mindbenders

Το Zak McKracken and the Alien Mindbenders είναι βιντεοπαιχνίδι περιπέτειας του 1988 που εκδόθηκε από την Lucasfilm Games (νυν LucasArts). Είναι το δεύτερο παιχνίδι που χρησιμοποίησε την μηχανή (SCUMM) του Ρον Γκίλμπερτ.
Πρόθοος

Με το όνομα Πρόθοος αναφέρονται στην Ελληνική μυθολογία τέσσερα πρόσωπα.

# Γιος του Τενθηδρόνα, αρχηγός των Μαγνήτων της Θεσσαλίας, λαού που ζούσε ανάμεσα στον Πηνειό και το Πήλιο. Πήρε μέρος στον Τρωικό Πόλεμο με 40 πλοία. 
# Γιος του Αγρίου, εγγονός του Πορθάονα, σκοτώθηκε μαζί με τα αδέλφια του Θερσίτη, Ογχηστό, Κλεύτορα, Λυκωπέα και Μελάνιππο από τον Διομήδη. 
# Ένας από τους μνηστήρες της Πηνελόπης από τη Σάμη .
# Σύμφωνα με τον Απολλόδωρο (ο Παυσανίας δεν τον αναφέρει) ένας από τους 50 γιους του Λυκάονα της Αρκαδίας.
Τουμέρ Μετίν

Ο Τουμέρ Μετίν ("Tümer Metin", 14 Οκτωβρίου 1974) είναι παλαίμαχος Τούρκος διεθνής ποδοσφαιριστής, ο οποίος αγωνιζόταν ως επιθετικός μέσος.
Ζοροβάβελ

O Ζοροβάβελ (εβραϊκά זְרֻבָּבֶל) είναι βιβλικό πρόσωπο (7ος-6ος αι. π.Χ.), πολιτικός ηγέτης των Ιουδαίων μετά την αιχμαλωσία της Βαβυλώνας και προπάτορας του Ιησού Χριστού ("Λουκ. 3:27").

Ήταν γιος του Σαλαθιήλ ("Ματθ. 1:12") και εγγονός του βασιλιά του Ιούδα, Ιεχονία, ο οποίος μεταφέρθηκε αιχμάλωτος στη Βαβυλώνα το 597 π.Χ. Ο Ζοροβάβελ διορίστηκε από τον Κύρο έπαρχος της Ιουδαίας και σε αυτόν επέστρεψε τα ιερά σκεύη του Ναού. Ο Ζοροβάβελ οδήγησε στην Ιερουσαλήμ τους πρώτους Ιουδαίους οι οποίοι επέστρεψαν από τη βαβυλώνια αιχμαλωσία, εγκαταστάθηκε εκεί ως επικεφαλής τους και ανέλαβε τον συντονισμό για την ανοικοδόμηση και τη λειτουργία του Ναού.

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Παντελής Καπετάνος

Ο Παντελής Καπετάνος (Πτολεμαΐδα, 8 Ιουνίου 1983) είναι Έλληνας διεθνής ποδοσφαιριστής, ο οποίος αγωνίζεται ως επιθετικός. Ο νεότερος αδελφός του Κώστας είναι και αυτός ποδοσφαιριστής.
Γορδιανός Α΄

Ο Γορδιανός Α΄ ("Marcus Antonius Gordianus Sempronianus Romanus Africanus", 159 - 12 Απριλίου 238) ήταν Ρωμαίος αυτοκράτορας για ένα μήνα, μαζί με τον γιο του, Γορδιανό Β', το 238, το έτος των έξι αυτοκρατόρων. Συμμετέχοντας σε μία εξέγερση εναντίον του αυτοκράτορα Μαξιμίνου Θρακός, νικήθηκε από δυνάμεις πιστές στον Μαξιμίνο και αυτοκτόνησε.
Εχέφρονας

Με το όνομα Εχέφρων ή "Εχέφρονας" ήταν γνωστά τα παρακάτω πρόσωπα της Ελληνικής μυθολογίας.

# Βασιλιάς της Αρκαδικής πόλης Ψωφίδας, γιος του Ηρακλή και της Ψωφίδας, δίδυμος αδελφός του Πρόμαχου, εγγονός του Έρυκα βασιλιά της Σικελίας.
# Γιος του Νέστορα, βασιλιά της Πύλου.
# Γιος του Πριάμου, βασιλιά της Τροίας.
Πίστομα

Το "Πίστομα" αφαιρετικό διήγημα του Κωνσταντίνου Θεοτόκη από τα "Διηγήματα "Kορφιάτικες ιστορίες"", εντάσσεται λογοτεχνικά στο είδος της «ρεαλιστικής αγροτικής» ηθογραφίας. Ιδιαίτερα πλούσιο σε δομικά στοιχεία, θα μπορούσε κάλλιστα να αναπτυχθεί πολύ περισσότερο ως προς την έκτασή του, αλλά είναι εμφανές ότι ο συγγραφέας προτίμησε αφενός την αφαίρεση, αφετέρου τη συμπύκνωση ιδεών σε πολύ λιτές εκφράσεις πλήρεις νοημάτων. Προκειμένου, λοιπόν, να αναζητήσει και να κατανοήσει ο αναγνώστης τα νατουραλιστικά χαρακτηριστικά του, χρειάζεται καταγράψει τα δομικά του στοιχεία.
Γορδιανός Β΄

Ο Γορδιανός Β΄ ("Marcus Antonius Gordianus Sempronianus Romanus Africanus", 192 - 12 Απριλίου 238) ήταν Ρωμαίος αυτοκράτορας για ένα μήνα, μαζί με τον πατέρα του, Γορδιανό Α', το 238, το έτος των έξι αυτοκρατόρων. Προσπαθώντας να ανατρέψει τον αυτοκράτορα Μαξιμίνο Θραξ, έχασε τη ζωή του σε μάχη έξω από την Καρχηδόνα.
Ρενέ Α΄ της Νεαπόλεως

Ο Ρενέ Α΄ της Νεαπόλεως ή Ρενέ του Ανζού (16 Ιανουαρίου 1409 - 10 Ιουλίου 1480) από τον Οίκο των Βαλουά-Ανζού ήταν Δούκας του Ανζού, Κόμης της Προβηγκίας και του Φορκαλκιέ (1434-1480), κόμης του Πεδεμοντίου, δούκας του Μπαρ (1430-1480), Δούκας της Λωρραίνης (1431-1453), Βασιλιάς της Νεαπόλεως (1438-1442), Τιτλούχος Βασιλιάς της Νεαπόλεως (1442-1480), Βασιλιάς της Ιερουσαλήμ (1435-1480) και Βασιλιάς της Αραγωνίας (1466-1472).
Script Creation Utility for Maniac Mansion

Η SCUMM (ακρωνύμιο του: "Script Creation Utility for Maniac Mansion") είναι μια γλώσσα scripting/προγραμματισμού που αναπτύχθηκε το 1987 από τους Aric Wilmunder και Ρον Γκίλμπερτ για την εταιρία "Lucasfilm Games" (νυν "LucasArts"), με στόχο τη διευκόλυνση του σχεδιασμού και προγραμματισμού γραφικών βιντεοπαιχνιδιών περιπέτειας, αρχικά συγκεκριμένα για το παιχνίδι "Maniac Mansion".
Γορδιανός Γ΄

Ο Γορδιανός Γ΄ ("Marcus Antonius Gordianus Pius Augustus", 20 Ιανουαρίου 225 - 11 Φεβρουαρίου 244) ήταν Ρωμαίος αυτοκράτορας από το 238 έως το 244. Σε ηλικία 13 ετών έγινε ο μικρότερος σε ηλικία μόνος νόμιμος Ρωμαίος αυτοκράτορας καθ' όλη τη διάρκεια της ύπαρξης της ενωμένης Ρωμαϊκής αυτοκρατορίας. Ο Γορδιανός ήταν γιος της Αντωνίας Γορδιάνα και ενός αγνώστου Ρωμαίου γερουσιαστή, ο οποίος πέθανε πριν το 238. Η Αντωνία Γορδιάνα ήταν η κόρη του αυτοκράτορα Γορδιανού Α' και μικρότερη αδελφή του αυτοκράτορα Γορδιανού Β'. Πολύ λίγα είναι γνωστά για τα πρώτα χρόνια της ζωής του Γορδιανού Γ' πριν γίνει αυτοκράτορας.

Η Σύγκλητος της Ρώμης εξέλεξε τον Γορδιανό Γ' ως αυτοκράτορα, στη θέση των συναυτοκρατόρων Πουπιηνού και Βαλβίνου, οι οποίοι είχαν δολοφονηθεί προηγουμένως από τους στασιαστές πραιτωριανούς. Η αναγόρευσή του έγινε το 238 μ.Χ. σε ηλικία 13 ετών, υπό την κηδεμονία του αντιπραίτορα Τιμησίθεου. Μαζί του πολέμησε νικηφόρα τους Γότθους στη Μυσία και από το 240 τους Πέρσες του Σαπώρη Α'. Κατά την εισβολή του Γορδιανού στην Περσία το 243, σύμφωνα με περσικές πηγές, οι Ρωμαίοι υπέστησαν βαριά ήττα σε μάχη κοντά στη Βαγδάτη το 244 και ο Γορδιανός σκοτώθηκε στη μάχη αυτή, ενώ ρωμαϊκές πηγές δεν αναφέρουν αυτή τη μάχη και αναφέρουν ότι ένας από τους αξιωματικούς του, ο Μ. Ιούλιος Φίλιππος ο επιλεγόμενος Φίλιππος ο Άραβας, δολοφόνησε πρώτα τον Τιμησίθεο και μετά τον Γορδιανό, αναλαμβάνοντας κατά διαδοχή ο ίδιος Αυτοκράτορας. Η σύγκλητος θεοποίησε και τους δύο δολοφονηθέντες, ενώ ρωμαϊκές πηγές αναφέρουν ότι «ο λαός της Ρώμης πένθησε τον νεαρό Αυτοκράτορα Γορδιανό Γ΄ τον οποίο πολύ είχε αγαπήσει».
Ελληνοαμερικανοί

Ελληνοαμερικανοί ονομάζονται οι πολίτες των ΗΠΑ, οι οποίοι έχουν ελληνική καταγωγή. Σύμφωνα με επίσημους αμερικανικούς υπολογισμούς το 2000 ζούσαν στις ΗΠΑ 1.153.295 άτομα ελληνικής καταγωγής. Σύμφωνα με τους ίδιους υπολογισμούς, 365.435 από αυτά τα άτομα μιλούσαν ελληνικά στο σπίτι τους. Κατά το State Department το 2005 3.000.000 περίπου κάτοικοι των ΗΠΑ ανέφεραν ότι έχουν ελληνική καταγωγή.

Μεγάλος αριθμός Ελληνοαμερικανών διαβιούν στη Νέα Υόρκη, κυρίως στην Αστόρια, στη συνοικία Κουίνς. Επίσης, αρκετοί κατοικούν στις πόλεις Ντιτρόιτ, Βοστόνη, Κλίβελαντ και Σικάγο. Μεγάλη ελληνοαμερικανική κοινότητα υπάρχει ακόμη στο Τάρπον Σπρινγκς της Φλόριντα.
Θεόληπτος Α΄

Ο Θεόληπτος Α΄ διετέλεσε Οικουμενικός Πατριάρχης την περίοδο 1513-1522.
Μάξιμος Δ΄

Ο Μάξιμος Δ΄ (ο λεγόμενος "Μανασσής") διετέλεσε Οικουμενικός Πατριάρχης την περίοδο 1491-1497.
Ραφαήλ Α΄

Ο Ραφαήλ Α΄, ο λεγόμενος "Τριβαλός", διετέλεσε Οικουμενικός Πατριάρχης την περίοδο 1475-1476.
Ιωακείμ Α΄

Ο Ιωακείμ Α΄ διετέλεσε Οικουμενικός Πατριάρχης δύο φορές: αρχικά την περίοδο 1498-1502 και κατόπιν το 1504.
Σύμβαση

Σύμβαση είναι η διμερής δικαιοπραξία, στην οποία δύο αντιτιθέμενες δηλώσεις βουλήσεως κατευθύνονται στην παραγωγή του ίδιου θελημένου έννομου αποτελέσματος (π.χ. πώληση). Οι Συμβάσεις είναι οι πιο συνηθισμένες και σπουδαιότερες δικαιοπραξίες του Ιδιωτικού Δικαίου. Παράλληλα, υπάρχουν οι δημόσιες συμβάσεις, οι οποίες φέρουν ορισμένα ιδιαίτερα χαρακτηριστικά, που αποβλέπουν σε θεραπεία δημόσιου σκοπού, ενώ εξ ορισμού το ένα αντισυμβαλλόμενο μέρος ασκεί δημόσια εξουσία, και οι διεθνείς συμβάσεις όταν τα συμβαλλόμενα μέρη προέρχονται από διαφορετικές χώρες.

Εφ 'όσον το αγαθό ή η παρεχόμενη υπηρεσία είναι νόμιμα, οποιαδήποτε προφορική συμφωνία μεταξύ των δύο μερών μπορεί να αποτελεί δεσμευτικό νομικό συμβόλαιο. Ο πρακτικός περιορισμός σε αυτό, ωστόσο, είναι ότι μόνο τα μέρη που συνάπτουν τη συμφωνία έχουν υλικές αποδείξεις (ή η γραπτή σύμβαση από μόνη της) να αποδείξουν τους πραγματικούς όρους που πρόφεραν τη στιγμή που η συμφωνία επικυρώθηκε.

Στην καθημερινή ζωή, οι περισσότερες συμβάσεις μπορεί να είναι προφορικές, όπως η αγορά ενός βιβλίου ή ένα σάντουιτς. Μερικές φορές γραπτά συμβόλαια απαιτούνται είτε από τα συμβαλλόμενα μέρη, εκ του νόμου ή από το νόμο στο πλαίσιο διαφορών δικαιοδοσίας για ορισμένα είδη συμφωνιών, για παράδειγμα κατά την αγορά ενός σπιτιού ή γης.
Γαριβαλδινοί

thumb|right|410px|Σώμα Γαριβαλδίνων στον Αμυντικό Στρατώνα Άρτας, 1897.
Γαριβαλδινοί ή Γαριβάλδηδες ονομάζονταν Ιταλοί πολεμιστές που συγκρότησαν εθελοντικό στρατιωτικό σώμα λεγόμενο άλλοτε «Φάλαγγα Γαριβαλδινών» ή «Τάγμα Γαριβαλδινών». Λέγονταν επίσης και "ερυθροχίτωνες" από το χρώμα του χιτωνίου που έφεραν. Το όνομά τους προέρχεται από τον ιδρυτή του εθελοντικού αυτού σώματος τον Ιταλό πατριώτη Τζιουζέπε Γκαριμπάλντι που το συγκρότησε το 1862 κατά την εκστρατεία κατά του Παπικού κράτους.<br>
Καταστατική αρχή του εθελοντικού αυτού σώματος ήταν να σπεύδουν και να μάχονται στο πλευρό των υπέρ της ελευθερίας πολεμούντων. Έτσι κατά καιρούς τμήματα αυτού του σώματος πολέμησαν υπό τον Γαριβάλδη και τους απογόνους του στον πόλεμο κατά της Αυστρίας το 1866, κατά της Ρώμης το 1867 και στο Γαλλογερμανικό πόλεμο του 1870.

Κατά τον Ελληνοτουρκικό πόλεμο του 1897 ο γιος του Τζιουζέπε Γκαριμπάλντι, ο Ριτσιότι Γκαριμπάλντι έσπευσε στην Ελλάδα στο πλευρό των Ελλήνων με δύναμη 800 ανδρών οι οποίοι και έλαβαν μέρος στη μάχη του Δομοκού (5-5-1897). Επίσης κατά τον Α' Βαλκανικό πόλεμο του 1912 ο από του 1897 Έλληνας λοχαγός των Γαριβαλδινών Αλέξανδρος Ρώμας σχημάτισε «φάλαγγα εξ Ελλήνων ερυθροχιτώνων» που θα ενώνονταν με αντίστοιχο τάγμα Ιταλών Γαριβαλδινών που έσπευδαν και πάλι στην Ελλάδα.<br> 

Μετά τη συγκρότηση της νέας φάλαγγας αυτή προωθήθηκε στο μέτωπο όπου και διακρίθηκε στη μάχη του Δρίσκου, στην Ήπειρο, εναντίον μεγαλύτερης εχθρικής πίεσης. Στη διάρκεια όμως της υποχώρησης η φάλαγγα υπέστη μεγάλες απώλειες, μεταξύ των οποίων ήταν και ο Κερκυραίος εθελοντής τότε ποιητής Λορέντζος Μαβίλης που έπεσε υπέρ της πατρίδας.

Παραταύτα δύο χρόνια αργότερα το 1914 πάλι σώμα Ελλήνων Γαριβαλδινών (ερυθροχιτώνων) έδρασε υπό τον Αλέξανδρο Ρώμα στη περιοχή της αυτόνομης πλέον Ηπείρου.
Παχώμιος Α΄

Ο Παχώμιος Α΄ διετέλεσε Οικουμενικός Πατριάρχης την περίοδο 1503-1504 και 1504-1513.
Τάρπον Σπρινγκς

Το Τάρπον Σπρινγκς ("αγγλ.:Tarpon Springs") είναι πόλη των ΗΠΑ που βρίσκεται στην κομητεία Πινέλας της Φλόριντα. Στην απογραφή του 2000 είχε 21.003 κατοίκους. Το 2004 σύμφωνα με τη στατιστική υπηρεσία των ΗΠΑ είχε πληθυσμό 22.554 κατοίκους. Το Τάρπον Σπρινγκς είναι γνωστό από την έντονη παρουσία Ελληνοαμερικανών, που είναι πιο έντονη από οποιαδήποτε άλλη πόλη των ΗΠΑ.
Τούμπα

thumb|200px|right|Η Τούμπα

Η τούμπα είναι το μεγαλύτερο και το μικρότερο σε ένταση όργανο ορείχαλκου. Ο ήχος παράγεται με δόνηση ή με βούισμα από τα χείλη σε ένα μεγάλο κοίλο επιστόμιο. Είναι μία από τις πιο πρόσφατες προσθήκες στη σύγχρονη συμφωνική ορχήστρα. Εμφανίστηκε για πρώτη φορά στα μέσα του 19ου αιώνα. Τούμπα είναι στα λατινικά η τρομπέτα ή το κέρας. Το κέρατο που αναφέρεται, μοιάζει με αυτό που είναι γνωστό ως ένα μπαρόκ τρομπέτα. Είναι πνευστό μουσικό όργανο με 4 ή 5 βαλβίδες, που ανήκει στα χάλκινα πνευστά της συμφωνικής ορχήστρας. Έχει φαρδύ, κωνικό σωλήνα, πλατιά "καμπάνα" και επιστόμιο σε σχήμα κούπας. Χαρακτηρίζεται από το μεγάλο του μέγεθος και το βαθύ του ήχο. Το παίξιμο της τούμπας χρειάζεται δύναμη στα πνευμόνια λόγω του μεγέθους του, καθώς πρέπει να γεμίζει αδιάκοπα με αέρα.

Οι πρώτες τούμπες κατασκευάσθηκαν τη δεκαετία του 1830 στο Βερολίνο και από τότε έχουν εμφανιστεί σε ποικίλα σχήματα και μεγέθη. Χρησιμοποιούνται τόσο σε συμφωνικές ορχήστρες, όσο και σε στρατιωτικές μπάντες. Γενικά, η ονομασία "τούμπα" περιλαμβάνει, επίσης, τα διάφορα μπάσα όργανα που χρησιμοποιούνται στις χάλκινες μπάντες όπως το ευφώνιο, το σουσάφωνο (ή "σουζάφωνο") και το βαρύτονο.
Υπάρχουν διαφορετικές προτιμήσεις σε κατασκευαστικές λεπτομέρειες του οργάνου, αφενός στη Γαλλία και Αγγλία, στις οποίες το όργανο έχει στενότερη διάτρηση και αφετέρου στη Γερμανία και Ανατολική Ευρώπη, όπου οι τούμπες παράγουν ήχο που θυμίζει ελαφρά το εκκλησιαστικό όργανο.

Η τούμπα παράγει πολύ χαμηλούς ήχους και ο ρόλος της στη συμφωνική ορχήστρα είναι να υποστηρίζει το κοντραμπάσο. Είναι προφανές ότι το όργανο αυτό μένει συνήθως με τον ήχο του στο παρασκήνιο και υπάρχουν λίγα έργα, στα οποία δεσπόζει. Στο κοντσέρτο για Ορχήστρα του Μπάρτοκ ξεφεύγει ο ήχος της τούμπας από την υπόλοιπη ορχήστρα. Ανάλογα με το είδος, το μήκος της κυμαίνεται από τρία έως τέσσερα μέτρα. Επίσης το σώμα φέρει από τρεις έως έξι βαλβίδες.
Ρίπη

Η Ρίπη ήταν πόλη της αρχαίας Αρκαδίας.

Ήταν ομηρική πόλη και το μόνο στοιχείο που γνωρίζουμε προέρχεται από τον Όμηρο, ο οποίος την αναφέρει στη Β΄ ραψωδία της Ιλιάδας. Εκεί ο Όμηρος αναφέρει ότι η Ρίπη είχε συμμετάσχει στον Τρωικό Πόλεμο με τους υπόλοιπους Αρκάδες, υπό την αρχηγία του Αγαπήνορα. 

Η θέση της αρχαίας πόλης είναι άγνωστη αλλά πιστεύεται ότι ίσως είναι κάποιος από τους πολλούς προϊστορικούς οικισμούς που έχουν ανασκαφεί στην περιοχή της Δάφνης.
Μιχάλης Βιολάρης

Ο Μιχάλης Βιολάρης (Αγία Βαρβάρα Λευκωσίας, 9 Ιανουαρίου 1944) είναι Ελληνοκύπριος τραγουδιστής.

Με τις μουσικές του σπουδές να έχουν  προηγηθεί στο Εθνικό Ωδείο της Λάρνακας, ο Μιχάλης Βιολάρης τελειώνει τη Φιλοσοφική σχολή του Πανεπιστημίου Αθηνών, από αγάπη προς την γενικότερη παιδεία. Στις μπουάτ ο Γιάννης Σπανός, ήταν ο πρώτος που πίστεψε στη φωνή του και του στάθηκε.

Μια συμμετοχή στα "Άσπρα καράβια", του έδωσε την ευκαιρία να συμμετάσχει αμέσως μετά,  στην πρώτη Ανθολογία, και αργότερα στη δεύτερη. "Το λεγόμενο Νέο Κύμα στο ελληνικό τραγούδι αρχίζει σιγά-σιγά να γίνεται γνωστό. Ήταν ένα νέο άκουσμα  με πολύ ωραίο στίχο, με μια μουσική επένδυση απλή, με ένα σημαντικό χαρακτηριστικό την αλήθεια του, από ανθρώπους που αγαπούσαν πολύ το καλό ελληνικό τραγούδι. Και μιλώ για όλους τους συντελεστές, ποιητές-στιχουργούς, και τραγουδιστές".

Από τα τραγούδια της εποχής αυτής ξεχωρίζουν αυτά στο δίσκο "Θαλασσινό Τριφύλλι" του Οδυσσέα Ελύτη και Λίνου Κόκοτου, το "Αν βουληθώ να σ' αρνηθώ" του Μίμη Πλέσσα, και αρκετά τραγούδια του Γιώργου Κριμιζάκη ("Τι Λωζάννη τι Κοζάνη", "Ας πούμε αν θες", και άλλα).

Άλλη μια ιδιαίτερη θέση στη δισκογραφία του, κατέχουν τα Κυπριακά. Από τα «Κυπριώτικα του Βιολάρη» (1970) ως το «Καιρών και ηρώων μνήμη» (1996).
Δικέφαλος αετός

Ο Δικέφαλος αετός της [[Βυζαντινή αυτοκρατορία|Βυζαντινής αυτοκρατορίας]]. Η αριστερή κεφαλή (που είναι στραμμένη προς την δύση) συμβολίζει τη Ρώμη, ενώ η δεξιά (ανατολή) συμβολίζει την Κωνσταντινούπολη. Ο σταυρός και η σφαίρα στα νύχια συμβολίζουν την πνευματική και κοσμική εξουσία αντίστοιχα. Ο αετός στέκει επάνω σε δάφνινο στεφάνι. Ανάγλυφο στο [[Οικουμενικό Πατριαρχείο Κωνσταντινουπόλεως|οικουμενικό Πατριαρχείο της Κωνσταντινούπολης]].
Ο δικέφαλος αετός είναι σύμβολο που απαντά συχνά σε οικόσημα, εμβλήματα και σημαίες. Το σύμβολο συνδέεται με τη Βυζαντινή Αυτοκρατορία, καθώς και τη βυζαντινή οικοσημολογία, Ο σταυρός και η σφαίρα στα νύχια του αετού αντιπροσωπεύουν τη διπλή εξουσία του αυτοκράτορα (κοσμική και πνευματική), και ο δικέφαλος αετός την κυριαρχία των βυζαντινών αυτοκρατόρων από την ανατολή έως τη δύση.

Διάφορα ανατολικο-ευρωπαϊκά έθνη το υιοθέτησαν από τους Βυζαντινούς και συνεχίζουν να το χρησιμοποιούν ως εθνικό σύμβολό τους μέχρι σήμερα, όπως η Σερβία, το Μαυροβούνιο, η Αλβανία, η Αρμενία και παλιότερα η Ρωσική Αυτοκρατορία, αλλά και η Ελλάδα.

Ειδικότερα η Αυστρία, διάφορες Γερμανικές πόλεις, και η επαρχία Μπόλτσβαλντ της Ολλανδίας χρησιμοποιούν τον δικέφαλο. Αυτοί τον κληρονόμησαν από την «Αγία Ρωμαϊκή Αυτοκρατορία» του Καρλομάγνου κατά το 1250. Πιθανότατα μετά την άλωση του 1204 κάποιοι Ιππότες έφεραν «πίσω» στην «πραγματική Ρωμαϊκή Αυτοκρατορία» το σύμβολο της Ανατολικής Αυτοκρατορίας δεδομένου ότι υπήρχε μεγάλη αντιζηλία μεταξύ των δύο Αυτοκρατοριών.

Ελλάδα: Χρησιμοποιείται ως σύμβολο από την Εκκλησία της Ελλάδος, το Γενικό Επιτελείο Στρατού & τις αθλητικές ομάδες ΑΕΚ & ΠΑΟΚ.

Κύπρος: Ο δικέφαλος αετός είναι το έμβλημα της Εθνικής Φρουράς.

Τουρκία: Ο δικέφαλος κοσμούσε την στέψη του Σελτζούκου βασιλέα στην Μοσούλη ήδη από 1058 και από εκεί έγινε έμβλημα του Σουλτανάτου των Ρωμαίων . Τον δικέφαλο, δεν άργησαν να τον κληρομήσουν και οι Τουρκομάνοι της Ανατολίας τον 13ο αιώνα. Τέλος εμφανίζεται σε μουσουλμανικά νομίσματα του Χαλίφη Νασρεντίν (Μαχμούντ μπιν Μοχάμαντ) όπου στην άλλη πλευρά βρίσκεται το «μαγκέν νταβίντ» (ή αλλιώς το άστρο του Δαυίδ).

Μασονία: Η σκοτσέζικη Ελευθερο-μασονική στοά χρησιμοποιεί εδώ και χρόνια τον χρυσό δικέφαλο σε πορφυρό φόντο για να συμβολίσει την ένωση του θηλυκού και του αρσενικού ενώ εικάζεται πως έχει και αλχημιστική προέλευση.

Αρμενία: Επίσης λιγότερο γνωστή είναι και η παρουσία στον θυρεό της μεσαιωνικής Αρμενίας, όπου και έμεινε για 600 χρόνια από τον 3ο εώς τον 9ο αιώνα και καθιερώθηκε από την δυναστεία των Αρσακιδών.

Τέλος από την Εθνικοσοσιαλιστική Γερμανία, αφού ο δικέφαλος αετός χρησιμοποιήθηκε από την Μεραρχία SS Skanderbeg την οποίαν επάνδρωσαν Αλβανοί Εθελοντές. Σύμφωνα μάλιστα με Σέρβους ιστορικούς ήταν αυτή η μεραρχία (ή, η βοσνιακή Hadzar) που επιφορτίσθηκε την εκκαθάριση του Εβραϊκού στοιχείου της Θεσσαλονίκης.
Ιωάννης Παπάφης

Ο Ιωάννης Παπάφης ή Παπαφής ή Παππαφής (Θεσσαλονίκη, 1792 - Βαλέτα, 1886), υπήρξε Εθνικός Ευεργέτης.
Τίφυς

Ο Τίφυς "(Τῖφυς)" ήταν μυθικός Αργοναύτης.

Ήταν υιός του Αγνίου από τις Θεσπιές της Βοιωτίας και κυβερνήτης της Αργούς. Πέθανε στη χώρα των "Μαρανδυνών" όπου βασίλευε ο Λύκος , λίγο πριν φτάσουν στην Κολχίδα, όταν οι Αργοναύτες σταμάτησαν εκεί, την θέση του πήρε ο Αγκαίος.
Δώρος

Με το όνομα Δώρος "(Δῶρος)" είναι γνωστά δύο πρόσωπα της Ελληνικής μυθολογίας. 

# Γιος του Έλληνα και της νύμφης Ορσηίδος , εγγονός του Δευκαλίωνα και της Πύρρας. Αδέλφια του ο Ξούθος και ο Αίολος. Επώνυμος της Δωρίδος γενάρχης των Δωριέων. 
# Αιτωλός, γιος του Απόλλωνα και της Φθίας, αδελφός των Λαοδόκου και του Πολυποίτου, βασιλιάς της Κουρήτιδας χώρας. Μαζί με τους αδελφούς του φιλοξένησαν τον Άπι γιο του Φορωνέα, τους σκότωσε και τους τρεις ο Αιτωλός παίρνοντας τον θρόνο και δίνοντας το όνομα του στην χώρα. 

Με το ίδιο όνομα είναι γνωστές δύο πόλεις της αρχαιότητας , η Δώρος της Φοινίκης και η Δώρος στη Καρία.
The Secret of Monkey Island

Το The Secret of Monkey Island είναι βιντεοπαιχνίδι περιπέτειας που σχεδιάστηκε από τον Ρον Γκίλμπερτ και εκδόθηκε από την Lucasfilm Games (νυν LucasArts) το 1990. Είναι το πέμπτο παιχνίδι που χρησιμοποίησε την μηχανή SCUMM του Ρον Γκίλμπερτ και το πρώτο παιχνίδι της σειράς "Monkey Island".
Γεώργιος Παππάς

Ο Γεώργιος Παππάς (Αθήνα, 1903 - 3 Μαΐου 1958) ήταν Έλληνας δραματικός ηθοποιός.
Σταν Λαζαρίδης

O Σταν Λαζαρίδης είναι Αυστραλός πρώην ποδοσφαιριστής ελληνικής καταγωγής. Γεννήθηκε στις 16 Αυγούστου του 1972 στο Πέρθ. Αγωνιζόταν ως αριστερό μπακ-χαφ και έχει αγωνιστεί στην Πρέμιερ Λιγκ με τις φανέλες της Γουέστ Χαμ και της Μπέρμινχαμ. 

Αφού έκανε τα πρώτα του ποδοσφαιρικά βήματα στην Φλόρεατ Αθήνα και την Γουέστ Αντελάιντ (ομάδες με έντονο ελληνικό στοιχείο) μετέπειτα έπαιξε για 11 σαιζόν στην Αγγλία. Το 2006 επέστρεψε στην Αυστραλία για την Πέρθ Γκλόρι όμως τον Μάρτιο του 2007 βρέθηκε θετικός στην αναβολική ουσία "φεναστερίδη" με αποτέλεσμα να τιμωρηθεί με 12μηνο αποκλεισμό και τον Μάρτιο του 2008 έμεινε ελεύθερος από την Πέρθ Γκλόρι με αποτέλεσμα να ανακοινώσει την αποχώρηση του από την ενεργό δράση.

Έχει 71 συμμετοχές με την εθνική Αυστραλίας.Μάλιστα το 2006 συμμετείχε στην αποστολή της Αυστραλίας για το Μουντιάλ χωρίς όμως να καταφέρει να πάρει χρόνο συμμετοχής.
Ζυλ Βάιντενμπος

Ο Ζυλ Βάιντενμπος ("Jules Albert Wijdenbosch", 1940-) είναι πολιτικός από το Σουρινάμ.

Γεννήθηκε στο Παραμαρίμπο στις 2 Μαΐου του 1940 και είναι μέλος του Εθνικού Δημοκρατικού Κόμματος, το οποίο είχε την απόλυτη εξουσία στη δεκαετία του ' 80. Χρημάτισε πρωθυπουργός από το 1987 ως το 1988 και τον Ιανουάριο του 1991 έγινε αντιπρόεδρος, αξίωμα που διατήρησε ως τον Σεπτέμβριο του 1991.

Το 1996 εξελέγη πρόεδρος νικώντας τον Ρόναλντ Βενεσιάανκαι ορκίστηκε στις 14 Σεπτεμβρίου του ιδίου έτους. Διατηρήθηκε στο ύπατο αξίωμα ως το 2000.
Γοργοφόνος

Στην ελληνική μυθολογία με το όνομα Γοργοφόνος αναφέρονται τα ακόλουθα δύο διαφορετικά πρόσωπα:

# Ο εγγονός του μεγάλου ήρωα Περσέα.
# Ο ιδρυτής της πόλεως των Μυκηνών στην Πελοπόννησο. Ο Γοργοφόνος έχτισε την πόλη αυτή στο σημείο όπου βρήκε τον "μύκη" (δηλαδή το θηκάρι) του ξίφους του Περσέα, όπως όριζε ένας χρησμός. Σε αυτό το μύθο οφείλεται και το όνομα των Μυκηνών.
Δήμος Τρίγλιας

Ο Δήμος Τρίγλιας (μερικές φορές αναφέρεται και ως Δήμος Τριγλίας) ήταν δήμος του νομού Χαλκιδικής, που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010, οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στον νέο δήμο Νέας Προποντίδας. Βρισκόταν στο δυτικό τμήμα του Νομού Χαλκιδικής και είχε πληθυσμό 5.888 κατοίκους, με βάση την απογραφή πληθυσμού του 2001. Έδρα του ήταν η Νέα Τρίγλια. Ο δήμος ήταν «αδελφοποιημένος» με τη Ραφήνα, στην οποία είχαν εγκατασταθεί επίσης πρόσφυγες από την Τρίγλια της Μικράς Ασίας και το Δήμο Zeytinbagi της Τουρκίας, πρώην Δήμο Τρίγλιας της Μικράς Ασίας.

Στον δήμο περιλαμβάνονται:

: Δ.δ. Νέας Τριγλίας [ 2.946 ] 
::* η Νέα Τρίγλια [ 2.905 ] 
::* η Παραλία Νέας Τριγλίας [ 41 ] 
: Δ.δ. Ελαιοχωρίων -- τα Ελαιοχώρια [ 295 ]
: Δ.δ. Κρήνης -- η Κρήνη [ 497 ]
: Δ.δ. Νέας Τενέδου -- η Νέα Τένεδος [ 355 ]
: Δ.δ. Νέων Πλαγίων [ 1.433 ] 
::* τα Νέα Πλάγια [ 1.249 ] 
::* το Μετόχι [ 184 ] 
: Δ.δ. Πετραλώνων -- τα Πετράλωνα [ 362 ]
Φραντς φον Πάπεν

Ο Φραντς φον Πάπεν ("Franz von Papen", 29 Οκτωβρίου 1879 - 2 Μαΐου 1969) ήταν Γερμανός διπλωμάτης και στρατιωτικός.
Πανεπιστήμιο του Πρίνστον

Το Πανεπιστήμιο του Πρίνστον (αγγλικά: "Princeton University") είναι ιδιωτικό ερευνητικό πανεπιστήμιο στην κωμόπολη Πρίνστον της πολιτείας του Νιου Τζέρσεϊ. Είναι ένα από τα οκτώ πανεπιστήμια της Άιβυ Ληγκ. Μαζί με το Χάρβαρντ και το Γέιλ σχηματίζει το λεγόμενο "Big Three" των πανεπιστημίων στις ΗΠΑ. Ιδρύθηκε το έτος 1746 στην πόλη Ελίζαμπεθ του Νιου Τζέρσεϊ με την επωνυμία «Κολέγιο του Νιου Τζέρσεϊ». Δέκα χρόνια αργότερα μεταφέρθηκε στο Πρίνστον, αλλά μετονομάσθηκε σε «Πανεπιστήμιο Πρίνστον» μόλις το 1896. Είναι το τέταρτο αρχαιότερο ανώτερο εκπαιδευτικό ίδρυμα που ιδρύθηκε στις βρετανικές αποικίες της Βόρειας Αμερικής (τίτλο τον οποίο ερίζει με το Πανεπιστήμιο της Πενσυλβάνια). Σημερινός πρόεδρος είναι ο Κρίστοφερ Λ. Άισγκρουμπερ.

Το «Πρίνστον», όπως αποκαλείται συντομότερα το πανεπιστήμιο, αφού η πόλη στην οποία βρίσκεται είναι πολύ μικρή, δεν συνδεόταν ποτέ επισήμως με κάποια θρησκευτική πλευρά, πράγμα σπάνιο για τα αμερικανικά πανεπιστήμια του 18ου αιώνα. Από την ίδρυσή του είχε στενότερους δεσμούς με την Πρεσβυτεριανή Εκκλησία, αλλά σήμερα είναι τελείως ουδέτερο θρησκευτικά. Ο διακηρυγμένος στόχος των ιδρυτών του ήταν "«η εκπαίδευσις ανδρών οι οποίοι θα καθίσταντο κοσμήματα της Πολιτείας όσον και της Εκκλησίας»".

Το πανεπιστήμιο έχει δεσμούς με το Ινστιτούτο Προηγμένων Σπουδών, το Θεολογικό Σεμινάριο του Πρίνστον και το Κολέγιο Χορωδίας του Ουέστμινστερ του Πανεπιστημίου Ράιντερ. Παραδοσιακά, το Πρίνστον εστίαζε στην προπτυχιακή εκπαίδευση και την επιστημονική έρευνα, αλλά τις τελευταίες δεκαετίες έχει αυξήσει το ενδιαφέρον του για τη μεταπτυχιακή εκπαίδευση και προσφέρει τίτλους μάστερ και διδακτορικά σε πολλά αντικείμενα. Οι βιβλιοθήκες του έχουν πάνω από 6 εκατομμύρια τόμους. Ανάμεσα σε άλλα, έρευνα γίνεται στην ανθρωπολογία, τη γεωφυσική, την εντομολογία και τη ρομποτική. Η πανεπιστημιούπολη Φόρρεσταλ έχει ειδικές εγκαταστάσεις για την έρευνα στη φυσική Πλάσματος και τη μετεωρολογία. Το 2017, η ακαδημαικη λίστα rankings "United States News and News Report" βαθμολόγησε το Πρίνστον ως το "καλύτερο πανεπιστήμιο της Αμερικής" για έβδομη συνεχόμενη φορά.

Το λεκτικό έμβλημα (μόττο) του πανεπιστημίου είναι το «ανθεί υπό την δύναμιν του Θεού» ("Dei sub numine viget").
Δαμασίστρατος

Στην ελληνική μυθολογία ο Δαμασίστρατος ήταν βασιλιάς των Πλαταιών, στη Βοιωτία. Ανεκάλυψε τα πτώματα του βασιλιά των Θηβών Λαΐου και του ηνιόχου ή υπηρέτη του, του Πολυφόντη ή Πολυφήτη, τους οποίους είχε σκοτώσει ο Οιδίποδας στη «στενή οδό» χωρίς να τους γνωρίζει, για να εκπληρωθεί έτσι η προφητεία ότι ο Οιδίποδας θα σκότωνε τον πατέρα του. Ο Δαμασίστρατος έθαψε τα δύο πτώματα στη «Σχιστήν οδόν» των Θερμοπυλών. Ο Παυσανίας αναφέρει (Α 5,4) ότι πάνω στα μνήματα υπήρχαν "«λίθοι λογάδες σεσωρευμένοι».
Βούπαλος

Ο Βούπαλος ήταν αρχαίος Έλληνας γλύπτης, και συγκεκριμένα αγαλματοποιός, από τη Χίο. Ο Βούπαλος έζησε τον 6ο αιώνα π.Χ., και ήταν γιος του επίσης γλύπτη Αρχέρμου και αδελφός του αγαλματοποιού Αθήνιδος. 

Απεικόνιση του Βούπαλου και του [[Άθηνις|Άθηνι]], [[Promptuarii Iconum Insigniorum]], 1553
Ο Πλίνιος αναφέρει ότι στη Δήλο υπήρχε επιγραφή σε ένα άγαλμα των δύο αδελφών, που έλεγε ότι «η Χίος δεν ήταν μόνο για τα αμπέλια της ονομαστή, αλλά και για τα έργα των γιων του Αρχέρμου». Ο ίδιος αναφέρει ότι οι δύο αδελφοί δημιούργησαν δύο αγάλματα της Αρτέμιδας (ένα στην Κρήτη και ένα στη Χίο), καθώς και άλλα έργα στη Δήλο. Για το άγαλμα της Χίου γράφει ότι ήταν στημένο σε ψηλό βάθρο και η μορφή της θεάς εμφανιζόταν θλιμμένη για όσους έμπαιναν στην πόλη και χαρούμενη για όσους έβγαιναν από αυτή.

Ο Παυσανίας αναφέρει ότι ο Βούπαλος δημιούργησε άγαλμα της Τύχης στη Σμύρνη που κρατούσε στο ένα χέρι το κέρας της Αμαλθείας και ήταν πρώτο του είδους του.. Έχουν αποδοθεί στον Βούπαλο ομάδα από τρεις Χάριτες στον ναό της Νεμέσεως στη Σμύρνη και στο παλάτι των Ατταλιδών της Περγάμου. Κατά τη ρωμαϊκή εποχή, έργα του γλύπτη μεταφέρθηκαν από τον Αύγουστο στη Ρώμη και κόσμησαν τον ναό του Απόλλωνος στον Παλατίνο λόφο.

Ο Πλίνιος και το "Λεξικό της Σούδας" αναφέρουν ότι ο Βούπαλος και ο Άθηνις απαγχονίσθηκαν επειδή ο ποιητής Ιππώναξ έγραψε εναντίον τους δριμείς χωλιάμβους. Λέγεται ότι προηγουμένως οι δύο γλύπτες είχαν κατασκευάσει ανδριάντα του ποιητή στον οποίο τον παρίσταναν ακόμη πιο άσχημο από ό,τι ήταν.

Σήμερα, μία οδός στο κέντρο της πόλης της Χίου φέρει το όνομα του Βουπάλου.
Δαμνέας

Στην ελληνική μυθολογία ο Δαμνέας (Δαμνεύς) ήταν Κορύβαντας από την Εύβοια, γιος του Σώκου και της Κόμβης. Ο Δαμνέας διώχθηκε από τους γονείς του και από τους 6 αδελφούς του, οπότε κατέφυγε αρχικώς στην Κνωσό. Από εκεί, ο Δαμνέας περιπλανήθηκε στη Φρυγία και τελικώς πήγε στην Αττική. Ο Κέκροπας τιμώρησε τον Σώκο και εξασφάλισε την επιστροφή του Δαμνέως στην πατρίδα του.

Το όνομα «Δαμνεύς» φαίνεται να είναι απλούστευση ή υποκοριστικό του ονόματος Δαμναμενεύς, που ήταν ένας από τους «Ιδαίους γόητες» της Φρυγίας, ή ένας από τους τρεις Ιδαίους Δακτύλους.
Πάππος

Ο Πάππος ο Αλεξανδρεύς (περ. 290 - περ. 350) ήταν ονομαστός Έλληνας μαθηματικός, γεωμέτρης και μηχανικός που γεννήθηκε στην Αλεξάνδρεια της ρωμαϊκής Αιγύπτου κατά την εποχή του αυτοκράτορα Διοκλητιανού.
Δηίπυλος

Στην ελληνική μυθολογία με το όνομα Δηίπυλος αναφέρονται τα ακόλουθα τρία πρόσωπα:

# Φίλος και σύντροφος του Σθενέλου στον Τρωικό Πόλεμο. Μόνο αυτός ο Δηίπυλος αναφέρεται στην "Ιλιάδα" (Ε 325).
# Γιος του Ιάσονα και της Υψιπύλης, βασιλίσσας της Λήμνου. Αναφέρεται και ως Θόας ή Νεβρόφονος. Με τον αδερφό του Εύνηο προσπάθησε να απελευθερώσει τη μητέρα του, που είχε πουληθεί ως δούλη και υπηρετούσε στο παλάτι του βασιλιά της Νεμέας, πιθανώς του Λυκούργου.
# Γιος του Πολυμήστορα, βασιλιά της Θράκης, και της Ιλιόνης, κόρης του βασιλιά της Τροίας Πριάμου. Σύμφωνα με μία εκδοχή του μύθου του Πολυδώρου, ο Δηίπυλος σκοτώθηκε από τον πατέρα του αντί του Πολυδώρου.
Δελφός

Στην ελληνική μυθολογία ο Δελφός ήταν ήρωας και βασιλιάς που έδωσε το όνομά του στους Δελφούς. Στα χρόνια της βασιλείας του Δελφού ο θεός Απόλλων κατέλαβε το μαντείο. Ο Δελφός αναφέρεται ως γιος του Απόλλωνα και της Κελαινούς, κόρης του Υάμου, ή της Θυίας, ή και της Μελαίνης, κόρης του Κηφισού. Ο Δελφός αναφέρεται επίσης ως γιος του θεού Ποσειδώνα και της Μελανθούς, κόρης του Δευκαλίωνα.

Κατά την παράδοση, ο Δελφός πήρε ως σύζυγό του τη Νύμφη Κασταλία και απέκτησαν μαζί δύο παιδιά, τον Καστάλιο και τη Φημονόη. Ως γιος τους φέρεται επίσης και ο Πύθης. Ο Παυσανίας γράφει ότι το χάλκινο άγαλμα του Δελφού βρισκόταν σε απόσταση 60 σταδίων από την πόλη των Δελφών, στον δρόμο μεταξύ της κορυφής του Παρνασσού και του Κωρυκείου Άντρου.

Σύμφωνα με μία διαφορετική παράδοση, ο Δελφός ήταν αρχηγός των αποίκων Κρητών που έφθασαν στη Φωκίδα και ίδρυσαν εκεί τους Δελφούς. Πραγματικά, σε αργυρό νόμισμα των Δελφών (μεταξύ 421 και 357 π.Χ.) απεικονίζεται ο Δελφός ως μελαψός Κρητικός, άλλοι όμως υποστηρίζουν ότι αυτή η μορφή ανήκει στον Αίσωπο.
Δημοδίκη

Στην ελληνική μυθολογία με το όνομα Δημοδίκη αναφέρονται τα ακόλουθα πέντε πρόσωπα:

# Η δεύτερη σύζυγος του Αθάμαντα και μητριά του Φρίξου. Ο Φρίξος απέκρουσε τον έρωτά της και αυτή τον κατάτρεξε τόσο, ώστε τον εξανάγκασε να φύγει με τους πρώτους Αργοναύτες. Σύμφωνα με άλλη εκδοχή, που ανέφερε ο Σοφοκλής στη χαμένη τραγωδία του "«Φρίξος»", η Δημοδίκη ή Βιαδίκη ήταν η σύζυγος του Κρηθέως, αδελφού του Αθάμαντα, και συκοφάντησε τον Φρίξο στον πατέρα του, με αποτέλεσμα αυτός να τον διώξει.
# Κόρη του Αγήνορα και της Επικάστης. Η Δημοδίκη αυτή είναι γνωστή και ως Δημοδόκη ή Δημονίκη, όπου και παραπέμπουμε.
# Σύζυγος του Κορύβαντα και μητέρα του Σκαμάνδρου (Πλουτάρχου "Περί ποταμών", 13,1).
# Αδελφή του Πακτωλού, που αυτοκτόνησε επειδή ασέλγησε επ΄ αυτής.
# Κόρη του Τεγεάτη Ρεξιμάχου, που φονεύθηκε από τον αδελφό της Κριτόλαο.
Ιπποκράτης ο Χίος

Ο Ιπποκράτης ο Χίος (περ. 470 – 400 π.Χ) ήταν αρχαίος Έλληνας μαθηματικός, που διακρίθηκε στη γεωμετρία και έζησε τον 5ο αιώνα π.Χ, ήταν δηλαδή σχεδόν σύγχρονος του Σωκράτη. Θεωρείται ο κύριος εκπρόσωπος της Σχολής της Χίου.
Ιλλυριός

Στην ελληνική μυθολογία ο Ιλλυριός ήταν ο τελευταίος γιος του Κάδμου και της Αρμονίας. Γεννήθηκε την εποχή της εκστρατείας εναντίον της Ιλλυρίας, οπότε και η χώρα αυτή πήρε το όνομά του.

Προς τα τέλη της ζωής τους, οι γονείς του Ιλλυριού, αλλά και ο ίδιος, έφυγαν από τη Θήβα και πήγαν στην Ιλλυρία, έχοντας πάρει τη μορφή φιδιών ή δρακόντων. Εκεί πέθαναν και εκεί ενταφιάσθηκαν. Τους «τάφους» τους, τους έδειχναν στους ιστορικούς χρόνους της αρχαιότητας.

Μία άλλη παραλλαγή του μύθου από τον Αππιανό, αναφέρει ότι ο Ιλλυριός ήταν γιος του Πολυφήμου και της Γαλάτειας, αδελφός του Κελτού και του Γαλάτη.

Ο Ιλλυριός είχε έξι γιους και αρκετές θυγατέρες, από τις οποίες τρεις είναι γνωστές με τα ονόματά τους. Πιο συγκεκριμένα, παιδιά του Ιλλυριού ήταν οι: Έγχελος, Αυταριέας, Δάρδανος, Μαίδος, Ταύλας, Περραιβός, Παρθώ, Δαορθώ και Δασσαρώ.
Δηίονας

Στην ελληνική μυθολογία με το όνομα Δηίονας (Δηίων), ή και Δηιονέας (Δηιονεύς), αναφέρονται τα ακόλουθα τρία πρόσωπα:

# Βασιλιάς της Φωκίδας, γιος του Αιόλου και της Εναρέτης, αδελφός του Σισύφου. Ο Δηίων πήρε για σύζυγό του τη Διομήδη, κόρη του Ξούθου, και μαζί απέκτησαν μία κόρη, την Αστεροδία, και 4 γιους, τους Αίνητο, Άκτορα, Κέφαλο και Φύλακο.
# Γιος του Ευρύτου και της Αντιόχης (ή Αντιόπης) από την Οιχαλία. Αυτός ο Δηίονας είχε σύζυγό του την Περιγούνη, τη μητέρα του βασιλιά των Μεγάρων Νίσου. Πριν παντρευτεί τον Δηίονα, η Περιγούνη είχε γεννήσει από τον Θησέα τον Μελάνιππο.
# Γιος του Ηρακλή και της Μεγάρας.
Airbus A320

Airbus A320 είναι σειρά επιβατικών αεροσκαφών μέσων αποστάσεων και στενής ατράκτου. Κατασκευάζεται από την Airbus. Είναι ο βασικός ανταγωνιστής του Boeing 737 και είναι το πιο δημοφιλές πολιτικό αεροσκάφος της ευρωπαϊκής αεροναυπηγικής και της κατασκευάστριας εταιρείας.
Στράτος Τζώρτζογλου

Ο Στράτος Τζώρτζογλου (Πειραιάς 5 Αυγούστου 1965-) είναι Έλληνας ηθοποιός.
Τζορτζ Φίνλεϊ

Ο Τζορτζ Φίνλεϊ ("George Finlay", 21 Δεκεμβρίου 1799 - 26 Ιανουαρίου 1875) ήταν Βρετανός ιστορικός σκωτικής καταγωγής και φιλέλληνας. Γεννήθηκε στο Φάβερσαμ του Κεντ και σπούδασε νομικά στη Γλασκώβη. Το 1821 πήγε στο Γκέτινγκεν για να συνεχίσει τις σπουδές του. Ωστόσο το βαθύ ενδιαφέρον του για τον αγώνα ανεξαρτησίας των Ελλήνων τον κέρδισε και εγκατέλειψε τις σπουδές του το 1823 για να επισκεφθεί την Ελλάδα. Τον Νοέμβριο του ίδιου έτους έφθασε στην Κεφαλονιά, όπου τον υποδέχθηκε ο Λόρδος Βύρων. Λίγο αργότερα αποβιβάστηκε στον Πύργο, όπου αφιερώθηκε για δεκατέσσερεις μήνες στην εκμάθηση της γλώσσας, της ιστορίας και των αρχαιοτήτων.
Ύμνος των Μονεγάσκων

Ο Ύμνος των Μονεγάσκων ("Hymne Monégasque") είναι ο εθνικός ύμνος του Μονακό.

Οι στίχοι είναι του Θεόφιλου Μπεγιάντο ντε Κάστρο , όπως επίσης και η σύνθεση στο πρώτο κείμενο του 1841. Στη συνέχεια η μελωδία τροποποιήθηκε από τον Καστίλ Μπλαζ και έγιναν και μερικές ακόμα αλλαγές. Το άσμα του Μπελάντο υιοθετήθηκε το 1848 από την Εθνοφρουρά του Μονακό, που είχε συσταθεί από τον Πρίγκιπα Κάρολο το Γ΄. Το 1896 ο Σαρλ Άλμπρεχτ συνέθεσε νέα ενορχήστρωση για πιάνο, που παρουσιάστηκε στο Παρίσι.

Η σύγχρονη εκδοχή δημιουργήθηκε από το Λεόν Ζεχίν το 1914 και πρωτοπαίχθηκε κατά τον εορτασμό του πρώτου ιωβηλαίου από την άνοδο του Πρίγκιπα Αλβέρτου Α΄ στο θρόνο. Τελικά, το 1931 γράφηκαν οι στίχοι στα μονεγασκικά (στη γλώσσα αυτή είναι και το σημερινό επίσημο κείμενο) από τον Λουί Νοταρί. Οι επίσημοι στίχοι απαρτίζουν μόνο μία στροφή.
Ντζαμένα

μικρογραφία|δεξιά|Ναός στην Ντζαμένα.
Η Ντζαμένα (αγγλικά: "N'Djamena", "Niǧāmīnā"), είναι η πρωτεύουσα του Τσαντ. Απαντάται και ως Τζαμένα. Το 2005 είχε γύρω στους 721.000 κατοίκους. Αποτελεί και τη μεγαλύτερη πόλη της αφρικανικής χώρας, όπως επίσης και λιμάνι στον ποταμό Σαρί. Συνδέεται με γέφυρα με την πόλη Κουσερί του Καμερούν. Είναι επίσης διοικητική επαρχία με ειδικό διάταγμα, που χωρίζεται σε 10 διαμερίσματα ("arrondissements"). Η Ντζαμένα είναι τοπική αγορά για ζώα, αλάτι, χουρμάδες και δημητριακά. Η κύρια βιομηχανική ασχολία είναι η επεξεργασία κρεάτων.